
ΤΕΥΧΟΣ ΔΕΥΤΕΡΟ 


Αρ 


. Φύλλου 2087 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ένταξη υπαλλήλου με σχέση εργασίας Ι.Δ.Α.Χ. σε 
θέση της κατηγορίας Εργαστηριακού Διδακτικού 
Προσωπικού (Ε.ΔΙ.Π.) του Εθνικού Μετσόβιου Πο¬ 
λυτεχνείου. 

2 

Τροποποίηση της υπουργικής απόφασης 140602/ 
Β7/5-09-2014 (ΦΕΚ 2463 τ.Β'/16-09-2014) που 
αφορά στο ΠΜΣ με τίτλο «Οργάνωση και Διοί¬ 
κηση της Εκπαίδευσης» του Παιδαγωγικού Τμή¬ 
ματος Δημοτικής Εκπαίδευσης, της Σχολής Αν¬ 
θρωπιστικών και Κοινωνικών Επιστημών, του 
Πανεπιστημίου Θεσσαλίας. 

3 

Έγκριση συνεργασίας μεταξύ του Πανεπιστημίου 
Θεσσαλίας και του υηίνθΓ5ίΐθίΐ Αηΐννθφθη του 
Βελγίου για εκπόνηση διδακτορικών διατριβών 
με συνεπίβλεψη. 

4 

Ίδρυση Μεταπτυχιακού Προγράμματος Σπουδών 
του Τμήματος Βιοχημείας και Βιοτεχνολογίας της 
Σχολής Επιστημών Υγείας του Πανεπιστημίου 
Θεσσαλίας με τίτλο «Προηγμένες Πειραματικές 
και Υπολογιστικές Βιοεπιστήμες». 

5 

Απονομή του τίτλου του Επίτιμου Καθηγητή στον 
Ομότιμο Καθηγητή του Αριστοτελείου Πανεπι¬ 
στημίου Θεσσαλονίκης Ιωάννη Χασιώτη. 


ΑΠΟΦΑΣΕΙΣ 

Αριθ. 16881 _ (1) 

Ένταξη υπαλλήλου με σχέση εργασίας Ι.Δ.Α.Χ. 
σε θέση της κατηγορίας Εργαστηριακού Διδα¬ 
κτικού Προσωπικού (Ε.ΔΙ.Π.) του Εθνικού ΛΛετσό- 
βιου Πολυτεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 
Έχοντας υπόψη: 

1. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 
ποίηση των ανωτάτων εκπαιδευτικών ιδρυμάτων», και 


ειδικότερα τα άρθρα 29 και 79 του ανωτέρω νόμου. (ΦΕΚ 
Α' 195/2011). 

2. Την από 27.12.2012 απόφαση της 15ης/2012 έκτ. 
συν. Συγκλήτου ΕΜΠ (Θέμα 24ο) περί της «διαδικασίας 
ένταξης διοικητικού προσωπικού που είναι κάτοχοι Δι¬ 
δακτορικού διπλώματος με σχέση ΙΔΑΧ σε ΕΔΙΠ». 

3. Τις διατάξεις του ν. 4186/2013 «Αναδιάρθρωση της 
Δευτεροβάθμιας Εκπαίδευσης και λοιπές διατάξεις», και 
ειδικότερα το άρθρο 39παρ. 21 του ανωτέρω νόμου, με 
την οποία τροποποιήθηκε το άρθρο 79 παρ. 3 εδ. δ' του 
ν. 4009/2011 (ΦΕΚ Α 193/2013). 

4. Τις διατάξεις του ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, των 
ζωοτροφών και της υγείας και προστασίας των ζώων και 
άλλες διατάξεις αρμοδιότητας του Υπουργείου Αγροτι¬ 
κής Ανάπτυξης και Τροφίμων, και ειδικότερα το άρθρο 68 
του ανωτέρω νόμου περί ρυθμίσεως θεμάτων αρμοδιό- 
τηταςτου Υπουργείου Παιδείας και Θρησκευμάτων, πα¬ 
ράγραφος 3 Εδικές κατηγορίες διδακτικού και εργαστη¬ 
ριακού προσωπικού των ΑΕΙ. παρ. 5 (ΦΕΚ Α' 32/2014). 

5. Τις διατάξεις του ν. 4076/2012 «Ρυθμίσεις θεμάτων 
Ανωτάτων Εκπαιδευτικών Ιδρυμάτων και άλλες διατά¬ 
ξεις», και ειδικότερα το άρθρο 2 παρ. 9 αυτού, με την 
οποία τροποποιήθηκε το άρθρο 8 παρ. 18 και 20 του 
ν. 4009/2011 (ΦΕΚ Α' 159/2012). 

6. Τις διατάξεις του ν. 4386/2016, άρθρο 27 παρ. 1, 2 
και 5 (ΦΕΚ Α'83/2016). 

7. Την υπ' αριθ. της Σχολής Μηχ/γων Μηχ/κών 575/ 
25-1 -2016 αίτηση του Βασιλείου Καψάλη. 

8. Το υπ'αριθ. 2589/8-4-2016 έγγραφο του Κοσμήτορα 
της Σχ. Μηχανολόγων Μηχανικών περί σύστασηςΤριμε- 
λούς Επιτροπής, 

9. Το υπ' αριθ. 6835/12-10-2016 έγγραφο της Σχολής 
Μηχανολόγων Μηχανικών με συνημμένο το υπ'αριθ. 
6381/3-10-2016 πρακτικό της τριμελούς Επιτροπής για 
την ένταξη του Β. Καψάλη στην κατηγορία ΕΔΙΠ στον 
Τομέα «Βιομηχανικής Διοίκησης και Επιχειρησιακής 
Έρευνας της Σχολής Μηχανολόγων Μηχανικών, ως κατό¬ 
χου διδακτορικού διπλώματος με γνωστικό αντικείμενο 
συναφές με τα γνωστικά αντικείμενα που θεραπεύει ο 
ως άνω Τομέας. 

10. Την απόφαση της Κοσμητείας της Σχολής Μηχανο¬ 
λόγων Μηχανικών συνεδρία της 03-10-2016. 

11. Το Διδακτορικό δίπλωμα του Β. Καψάλη. 

12. Τις ανακύπτουσες λειτουργικές ανάγκες του Ιδρύ¬ 
ματος. 

13. Το γεγονός ότι από τις διατάξεις της παρούσας 
θα προκληθεί δαπάνη ύψους 1.456,92 € η οποία θα 
καλυφθεί από τον προϋπολογισμό οικ. έτους 2017 του 
ΥΠΠΕΘ (Ε.Φ. 19250, ΚΑΕ 0211, 0221, 0251, 0252, 0256, 
0257, 0258, 0259). 

14. Την υπ' αριθ. 2/31617/21 -04-2017 απόφαση του 
Γ.Λ.Κ με θέμα «Πιστώσεις για ένταξη υπαλλήλου Ι.Δ.Α.Χ. 
σε θέση Ε.ΔΙ.Π. στο Ε.Μ.Π.», διαπιστώνει: 

Ότι ο υπάλληλος του Ιδρύματος με σχέση εργασίας 
ιδιωτικού δικαίου αορίστου χρόνου, Βασίλειος Καψά- 
ληςτου Χρήστου, εντάσσεται σε συνιστώμενη οργανική 
θέση της κατηγορίας Εργαστηριακού Διδακτικού Προ¬ 
σωπικού (Ε.ΔΙ.Π), Α' βαθμίδας, κλάδου 2 ΠΕ Κατηγορίας, 
στον Τομέα «Βιομηχανικής Διοίκησης και Επιχειρησιακής 
Έρευνας» της Σχολής Μηχανολόγων Μηχανικών του Ε.Μ. 
Πολυτεχνείου. 

(Αριθ. βεβ. Γ.Δ.Ο.Υ./ΥΠ.Π.Ε.Θ.: 2890/16-05-2017). 
Αθήνα, 9 Μάίου 2017 
Ο Πρύτανης 
ΙΩΑΝΝΗΣ ΓΚΟΛΙΑΣ 


Αριθ. 7854/17/ΓΠ (2) 

Τροποποίηση της υπουργικής απόφασης 140602/ 
Β7/5-09-2014 (ΦΕΚ 2463 τ.Β'/16-09-2014) που 
αφορά στο ΠΜΣ με τίτλο «Οργάνωση και Διοίκη¬ 
ση της Εκπαίδευσης» του Παιδαγωγικού Τμήματος 
Δημοτικής Εκπαίδευσης, της Σχολής Ανθρωπιστι¬ 
κών και Κοινωνικών Επιστημών, του Πανεπιστη¬ 
μίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις: 

α) του ν. 3685/2008 και ιδίως το άρθρο 6 (ΦΕΚ 148, τ. Α'/ 
16.7.2008) «Θεσμικό πλαίσιο για τις μεταπτυχιακές σπου¬ 
δές», όπως τροποποιήθηκε με τις διατάξεις του αρθρ. 24 
του ν. 3696/2008 (ΦΕΚ 177, τ.Α' /25.8.2008, του άρθρου 
27 του ν. 3794/2009 (ΦΕΚ 156 τ.Α') και της παρ. 5 του άρ¬ 
θρου 37 του ν. 3848/2010 (ΦΕΚ 71 τ.Α') και του άρθρου 
34 του ν. 4301 /2014 (ΦΕΚ 223 τ.Α'). 

2. Τις διατάξεις της παρ. 11α του άρθρου 80 του 
ν. 4009/2011 (ΦΕΚ 195 τ.Α') «Δομή, λειτουργία, διασφά¬ 
λιση της ποιότητας των σπουδών και διεθνοποίησης 
των ανωτάτων εκπαιδευτικών ιδρυμάτων», όπως τρο¬ 
ποποιήθηκε με τις διατάξεις του άρθρου 47, παρ. γ' του 
ν. 4025/2011 (ΦΕΚ 228 Α') και του άρθρου 5, παρ. 8 του 
ν. 4076/2012 (ΦΕΚ 159 Α') και του άρθρου 34 παρ. 2 του 
ν. 4115/2013 (ΦΕΚ 24 Α'), καθώς και τις διατάξεις του 
άρθρου 34 του ν. 4301/2014. 

3. Τις διατάξεις του ν. 3374/2005 (ΦΕΚ 189, τ.Α'/ 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 


πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

4. Τις διατάξεις του αρθρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το αρθρ. 1 του π.δ. 63/2005 (ΦΕΚ Α' 98). 

5. Το π.δ. 92/2013 (ΦΕΚ 131/Α/5-6-2013) Μετονομασία 
κατάργηση και ένταξη Τμημάτων ή Σχολών και ίδρυση- 
συγκρότηση και ανασυγκρότηση Σχολών στο Πανεπι¬ 
στήμιο Θεσσαλίας. 

6. Το απόσπασμα πρακτικού της Γενικής Συνέλευσης 
Ειδικής Σύνθεσης του Παιδαγωγικού Τμήματος Δημοτι¬ 
κής Εκπαίδευσης του Πανεπιστημίου Θεσσαλίας (συνε¬ 
δρίαση 13η/6-04-2017). 

7. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (συνεδρίαση 
67/26-5-2017). 

8. Το με αριθμ. πρωτ. 401/29-01-2014 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Παιδαγωγικού Τμήματος 
Δημοτικής Εκπαίδευσηςτου Πανεπιστημίου Θεσσαλίας. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Την τροποποίηση της υπουργικής απόφασης 140602/ 
Β7/5-09-2014 (ΦΕΚ 2463 τ.Β'/16-09-2014) που αφορά το 
Πρόγραμμα Μεταπτυχιακών Σπουδών του Παιδαγωγι¬ 
κού Τμήματος Δημοτικής Εκπαίδευσης με τίτλο «Οργά¬ 
νωση και Διοίκηση της Εκπαίδευσης», ως εξής: 

Άρθρο 1 

Γενικές Διατάξεις 

Το Παιδαγωγικό Τμήμα Δημοτικής Εκπαίδευσης του 
Πανεπιστημίου Θεσσαλίας, θα λειτουργήσει από το 
ακαδ. έτος 2017-2018 αναμορφωμένο Πρόγραμμα Με¬ 
ταπτυχιακών Σπουδών με τίτλο «Οργάνωση και Διοί¬ 
κηση της Εκπαίδευσης», σύμφωνα με τις διατάξεις της 
απόφασης αυτής και τις διατάξεις του ν. 3685 (ΦΕΚ 148, 
τ.Α'/16-8-2008), όπως τροποποιήθηκε και ισχύει. 

Άρθρο 2 

Αντικείμενο - σκοπός 

Αντικείμενο του Προγράμματος Μεταπτυχιακών Σπου¬ 
δών (ΠΜΣ) είναι η εξειδίκευση των φοιτητών/τριών σε 
θέματα οργάνωσης και διοίκησης της εκπαίδευσης. Το 
ΠΜΣ λειτουργεί συμπληρωματικά προς τις προπτυχιακές 
σπουδές των εν ενεργεία και μελλοντικών εκπαιδευτικών 
προσφέροντας εξειδίκευση η οποία θα καλύψει υπαρ¬ 
κτές και ουσιαστικές ανάγκες του ελληνικού εκπαιδευτι¬ 
κού συστήματος για στελέχη. Σκοποί του προγράμματος 
είναι: 

α) Η προετοιμασία στελεχών που διαθέτουν τη γνωστι¬ 
κή βάση του επιστημονικού αντικειμένου της Εκπαιδευ¬ 
τικής Διοίκησης καθώς και τις σχετικές ικανότητες, ώστε 
να συμβάλουν αποτελεσματικά στην αναμόρφωση της 
εκπαίδευσης, προκειμένου αυτή να ανταποκριθεί στις 
σύγχρονες προκλήσεις. 

β) Η προώθηση της εκπαιδευτικής έρευνας γενικά και 
της έρευνας σε θέματα διοίκησης και οργάνωσης της 
εκπαίδευσης ειδικότερα. 

Συγκεκριμένα οι πτυχιούχοι θα είναι σε θέση να: 

• Αναπτύσσουν ένα όραμα και σχέδιο δράσης για το σχολείο. 

• Δημιουργούν θετικό σχολικό κλίμα. 

• Δημιουργούν ένα δημοκρατικά οργανωμένο και πολιτισμικά ευαίσθητο σχολικό περιβάλλον. 

■ Προωθούν την ισότητα ευκαιριών για όλα τα μέλη της σχολικής κοινότητας. 

• Αξιολογούν τα εκπαιδευτικά αποτελέσματα σε ατομικό και οργανωσιακό επίπεδο. 

• Προωθούν αλλαγές και καινοτομίες για σχολική βελτίωση. 

• Αξιοποιούν τις νέες τεχνολογίες για συνεργατική μάθηση και λειτουργία δικτύων επικοινωνίας. 

• Προωθούν την ερευνητική κουλτούρα και τη λειτουργία του σχολείου ως "οργανισμού που μαθαίνει". 

Άρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης (ΜΔΕ) στην «Οργάνωση και Διοίκηση της Εκπαίδευσης». 
Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί, πτυχιούχοι των Σχολών ΑΕ.Ι. της ημεδαπής καθώς και ομοταγών αναγνωρισμένων 
Ιδρυμάτων της αλλοδαπής καθώς και πτυχιούχοι Τμημάτων Τ.Ε.Ι. που έχουν παιδαγωγική επάρκεια. 

Άρθρο 5 

Χρονική Διάρκεια Σπουδών 

Η χρονική διάρκεια για το Μεταπτυχιακό Δίπλωμα Ειδίκευσης ορίζεται σε τρία (3) εξάμηνα σπουδών. 

Άρθρο 6 

Πρόγραμμα Μαθημάτων 
Μεταπτυχιακό Δίπλωμα Ειδίκευσης 

Για την απόκτηση του μεταπτυχιακού διπλώματος ειδίκευσης απαιτείται η συμπλήρωση 90 πιστωτικών μονάδων, 
οι οποίες προκύπτουν από την παρακολούθηση και την επιτυχή εξέταση των μαθημάτων (60 πιστωτικές μονάδες) 
και την εκπόνηση Μεταπτυχιακής Διπλωματικής Εργασίας (30 πιστωτικές μονάδες). Τα μαθήματα και οι αντίστοιχες 
πιστωτικές μονάδες/Ε(ΙΤ5 ορίζονται ως εξής: 


ΜΑΘΗΜΑΤΑ 

ΕΞΑΜΗΝΟ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε0Τ5 


Α' ΕΞΑΜΗΝΟ 



ΑΥ1 

Οργανωτική Ψυχολογία με εφαρμογές στη διοίκηση εκπαιδευτικών μονάδων 

Α' 

7,5 

ΑΥ2 

Εφαρμογές των νέων τεχνολογιών στην εκπαιδευτική πράξη και στη 
διοίκηση της εκπαίδευσης 

Α' 

7,5 

ΑΥ3 

Μεθοδολογία εκπαιδευτικής έρευνας- Στατιστική 

Α' 

7,5 

ΑΥ4 

Βασικές αρχές διοίκησης - Διοίκηση εκπαιδευτικών μονάδων 

Α' 

7,5 


ΣΥΝΟΛΟ ΕΞΑΜΗΝΟΥ 


30 






Β' ΕΞΑΜΗΝΟ 



ΒΥ5 

Ηγεσία και Σχολική αποτελεσματικότητα 

Β' 

7,5 

ΒΥ6 

Εκπαιδευτική αξιολόγηση - Σχεδιασμός και προγραμματισμός 

Β' 

7,5 

ΒΥ7 

Ανάπτυξη και διαχείριση καινοτομιών στην εκπαιδευτική μονάδα 

Β' 

7,5 

ΒΥ8 

Εκπαιδευτική Πολιτική - Δομή και Διοίκηση εκπαιδευτικών συστημάτων 

Β' 

7,5 


ΣΥΝΟΛΟ ΕΞΑΜΗΝΟΥ 


30 






Γ' ΕΞΑΜΗΝΟ 



ΓΥ9 

Ειδικά Θέματα Παιδαγωγικής Διοικητικής και Οργανωσιακής Ανάπτυξης του 
Σχολείου 

Γ' 

5 


Μεταπτυχιακή Διπλωματική Εργασία 

Γ' 

25 


ΣΥΝΟΛΟ ΕΞΑΜΗΝΟΥ 


30 



Γενικό Σύνολο 


90 

Άρθρο 7 

Αριθμός εισακτέων 

0 αριθμός εισακτέων στο ΠΜΣ για την απόκτηση Με¬ 
ταπτυχιακού Διπλώματος Ειδίκευσης ορίζεται σε τριάντα 
τρεις (33) ανά έτος. 

Άρθρο 8 

Προσωπικό 

Στο Π.Μ.Σ θα απασχοληθούν μέλη ΔΕΠ του Παιδα¬ 
γωγικού Τμήματος Δημοτικής Εκπαίδευσης και άλλων 
Τμημάτων του Πανεπιστημίου Θεσσαλίας καθώς και 
άλλωνΤμημάτων Πανεπιστημίων της ημεδαπής και της 
αλλοδαπής, καθώς και άλλες κατηγορίες διδασκόντων 
σύμφωνα με τις διατάξεις του άρθρου 5 του ν. 3685/2008 
(ΦΕΚ 148 Α'). 

Άρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθούν οι 
χώροι διδασκαλίας, τα εργαστήρια, ο εξοπλισμός και η 
διοικητική δομή του Τμήματος. 

Άρθρο 10 

Διάρκεια λειτουργίας 

Το ΠΜΣ του Παιδαγωγικού Τμήματος Δημοτικής Εκ¬ 
παίδευσης του Πανεπιστημίου Θεσσαλίας «Οργάνωση 
και Διοίκηση της Εκπαίδευσης» θα λειτουργήσει μέχρι 
και το ακαδημαϊκό έτος 2020-21, με την επιφύλαξη των 
διατάξεων της παρ. 11 α του άρθρου 80 του ν. 4009/2011 
(ΦΕΚ 195 Α') όπως τροποποιήθηκε και ισχύει. 

Άρθρο 11 

Κόστος λειτουργίας 

Σύμφωνα με το άρθρο 8 του ν. 3685/2008 (ΦΕΚ 148 
Α'), το 65% του ετήσιου κόστους λειτουργίας που αφορά 
λειτουργικές δαπάνες του ΠΜΣ ανέρχεται στο ποσό των 
53.625 ευρώ και αναλύεται σε κατηγορίες δαπανών ως 
εξής: 


ΕΙΔΟΣ ΔΑΠΑΝΗΣ 

ΠΟΣΟ ευρώ 

Αμοιβές αποζημιώσεις διδακτικού, 
τεχνικού και διοικητικού προσωπικού 

37.625 

Αναλώσιμα, εκπαιδευτικό υλικό, 
πρόσθετος εξοπλισμός (προμήθεια - 
ανανέωση - συντήρηση 

5.000 

Μετακινήσεις 

6.000 

Γενικά έξοδα 

5.000 

ΣΥΝΟΛΟ 

53.625 


Το ανωτέρω κόστος θα καλύπτεται από Δίδακτρα, Χο¬ 
ρηγίες, Δωρεές, Ερευνητικά προγράμματα, κ.λπ. 


Άρθρο 12 

Μεταβατικές διατάξεις 

Οι μεταπτυχιακοί/ές φοιτητές/τριες που έχουν εισα- 
χθεί στο Πρόγραμμα μέχρι το Ακαδ. Έτος 2016-2017 θα 
περατώσουν τις σπουδές τους σύμφωνα με τις διατάξεις 
της προηγούμενης υπουργικής απόφασης. 


Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα, σύμφωνα με την κεί¬ 
μενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 31 Μάίου2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθ. 7856/17/ΓΠ (3) 

Έγκριση συνεργασίας μεταξύ του Πανεπιστημίου 
Θεσσαλίας και του ΙΙηίνθΓδίΙθίΙ Αηΐννθφθπ του 
Βελγίου για εκπόνηση διδακτορικών διατριβών 
με συνεπίβλεψη. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις του ν. 3685/2008 και ιδίως τα άρθρα 6 
και 10 (ΦΕΚ 148 Α') «Θεσμικό πλαίσιο για τις μεταπτυχια¬ 
κές σπουδές», όπως τροποποιήθηκε με τις διατάξεις του 
άρθρου 24 του ν. 3696/2008 (ΦΕΚ 177 Α'), του άρθρου 
27 του ν. 3794/2009 (ΦΕΚ 156 Α') και του άρθρου 37 παρ. 
5 του ν. 3848/2010 (ΦΕΚ 71 Α'). 

2. Τις διατάξεις του άρθρου 80 παρ. 11 α του ν. 4009/ 
2011 (ΦΕΚ 195 τ.Α') «Δομή, λειτουργία, διασφάλιση της 
ποιότητας των σπουδών και διεθνοποίησης των ανώτα¬ 
των εκπαιδευτικών ιδρυμάτων», όπως τροποποιήθηκε 
με τις διατάξεις του άρθρου 47, παρ. γ'του ν. 4025/2011 
(ΦΕΚ 228, Α'). 

3. Τις διατάξεις του άρθρου 34 του ν. 4301/2014 (ΦΕΚ 
223, τ.Α'). 

4. Τις διατάξεις του ν. 3374/2005 (ΦΕΚ 189/τ.Α7 
2-8-2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα Διπλώματος». 

5. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
98, Α'). 

6. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (υπ'αριθ. 67/ 
26-5-2017). 

7. Το Ειδικό Πρωτόκολλο Συνεργασίας μεταξύ του Πα¬ 
νεπιστημίου Θεσσαλίας (Ελλάδος) και του υηίνθί^ίΐθίΐ 
Αηΐννθφθπ του Βελγίου. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τη συνεργασία μεταξύ του Πανεπιστημίου 
Θεσσαλίας και του υηίνθί^ίΐθίί Αηΐννθφθπ του Βελγίου, 
για εκπόνηση διδακτορικών διατριβών υποψήφιων δι¬ 
δακτόρων με συνεπίβλεψη. 

Τα ειδικότερα θέματα συνεργασίας ρυθμίζονται στο 
Ειδικό Πρωτόκολλο Συνεργασίας που καταρτίζεται από 

τα συνεργαζόμενα Ιδρύματα και εγκρίνεται από τα αρ¬ 
μόδια Πανεπιστημιακά όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 31 Μάίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθ. 7852/17/ΓΠ (4) 

Ίδρυση Μεταπτυχιακού Προγράμματος Σπου¬ 
δών του Τμήματος Βιοχημείας και Βιοτεχνολογίας 
της Σχολής Επιστημών Υγείας του Πανεπιστημίου 
Θεσσαλίας με τίτλο «Προηγμένες Πειραματικές 
και Υπολογιστικές Βιοεπιστήμες». 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 3685/2008 και ιδίως το άρ¬ 
θρο 6 (ΦΕΚ 148 τ.Α'/16.7.2008) «Θεσμικό πλαίσιο για 
τις μεταπτυχιακές σπουδές», όπως τροποποιήθηκε με 
τις διατάξεις του αρθρ. 24 του ν. 3696/2008 (ΦΕΚ 177 
τ.Α'/25.8.2008), του άρθρου 27 του ν. 3794/2009 (ΦΕΚ 
156 τ.Α'/4.9.2009) και της παρ. 5 του άρθρου 37 του 
ν. 3848/2010 (ΦΕΚ 71 τ.Α'/19.5.2010) και του άρθρου 
34 του ν. 4301/2014 (ΦΕΚ 223 τ.Α'/7.10.2014). 

2. Τις διατάξεις της παρ. 11α του άρθρου 80 του 
ν. 4009/ 2011 (ΦΕΚ 195 τ.Α'/6.9.2011) «Δομή, λειτουργία, 
διασφάλιση της ποιότητας των σπουδών και διεθνοποί¬ 
ησης των ανωτάτων εκπαιδευτικών ιδρυμάτων», όπως 
τροποποιήθηκε με τις διατάξεις του άρθρου 47, παρ. γ' 
του ν. 4025/2011 (ΦΕΚ 228 τ.Α'/2.11.2011) και του άρ¬ 
θρου 5, παρ. 8 του ν. 4076/2012 (ΦΕΚ 159 τ. Α'/10.8.2012) 
και του άρθρου 34 παρ. 2 του ν. 4115/2013 (ΦΕΚ 24 
τ.Α'/30.1.2013), καθώς και τις διατάξεις του άρθρου 34 
του ν. 4301 /2014 (ΦΕΚ 223 Τ.Α77.10.2014). 

3. Τις διατάξεις του ν. 3374/2005 (ΦΕΚ 189, τ. Α7 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

4. Τις διατάξεις του αρθρ. 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το αρθρ. 1 του π.δ. 63/2005 (ΦΕΚ 98 
τ.Α722.4.2005). 

5. Το π.δ. 92/2013 (ΦΕΚ 131 τ.Α75.6.2013) «Μετονο- 
μασία κατάργηση και ένταξη Τμημάτων ή Σχολών και 
ίδρυση- συγκρότηση και ανασυγκρότηση Σχολών στο 
Πανεπιστήμιο Θεσσαλίας». 

6. Το απόσπασμα πρακτικού της Γενικής Συνέλευσης 
Ειδικής Σύνθεσης του Τμήματος Βιοχημείας και Βιοτε¬ 
χνολογίας του Πανεπιστημίου Θεσσαλίας (συνεδρίαση 
121/10.5.2017). 

7. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (συνεδρίαση 
67/26-5-2017). 


8. Το υπ'αριθ. 975/4.7.2011 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση τουΤμήματος Βιοχημείας και Βιοτεχνολογίας 
του Πανεπιστημίου Θεσσαλίας. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2017-2018 τη 
λειτουργία Προγράμματος Μεταπτυχιακών Σπουδών 
του Τμήματος Βιοχημείας και Βιοτεχνολογίας με τίτλο 
«Προηγμένες Πειραματικές και Υπολογιστικές Βιοεπι- 
στήμες», σύμφωνα με τα εξής: 

Άρθρο 1 

Γενικές Διατάξεις 

Το Τμήμα Βιοχημείας και Βιοτεχνολογίας του Πανεπι¬ 
στημίου Θεσσαλίας, θα λειτουργήσει από το ακαδ. Έτος 
2017-2018 Πρόγραμμα Μεταπτυχιακών Σπουδών μετίτ- 
λο «Προηγμένες Πειραματικές και Υπολογιστικές Βιοεπι- 
στήμες», σύμφωνα μετιςδιατάξειςτηςαπόφασηςαυτής 
και τις διατάξεις του ν. 3685 (ΦΕΚ 148 τ.Α716.8.2008), 
όπως τροποποιήθηκε και ισχύει. 

Άρθρο 2 

Αντικείμενο - σκοπός 

Η παροχή υψηλού επιπέδου πρακτική εκπαίδευση στις 
Βιοεπιστήμες, η ανάπτυξη ερευνητικών δεξιοτήτων των 
υποψηφίων και η προετοιμασία τους για την εκπόνηση 
διδακτορικής διατριβής ή στελέχωσης ερευνητικών κέ¬ 
ντρων. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(ΜΔΕ) στις «Προηγμένες Πειραματικές και Υπολογιστικές 
Βιοεπιστήμες» στις εξής κατευθύνσεις: 

1. Γενετική, εξελικτική και συγκριτική βιολογία 

2. Φυσιολογία - Τοξικολογία 

3. Δομική και Λειτουργική Βιοχημεία 

4. Βιοοργανική Χημεία 

5. Μοριακή Μικροβιολογία 

6. Μοριακή Βιολογία και Γονιδιωματική 

7. Βιοτεχνολογία Φυτών και Περιβάλλοντος 

8. Βιοπληροφορική 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί, πτυχιούχοιτων Σχολών Επι¬ 
στημών Υγείας, Θετικών Επιστημών, Γεωπονικών Επι¬ 
στημών και Πολυτεχνικών Σχολών και άλλων τμημάτων 
Πανεπιστημίων της ημεδαπής και ομοταγών αναγνωρι¬ 
σμένων ιδρυμάτων της αλλοδαπής, καθώς και πτυχιού- 
χοι Τμημάτων ΤΕΙ συναφούς γνωστικού αντικειμένου. 

Άρθρο 5 

Χρονική Διάρκεια Σπουδών 

Η χρονική διάρκεια για το Μεταπτυχιακό Δίπλωμα Ει¬ 
δίκευσης ορίζεται σε τέσσερα εξάμηνα. 

Άρθρο 6 

Πρόγραμμα Μαθημάτων Μεταπτυχιακό Δίπλωμα Ειδίκευσης 


Τα μαθήματα και οι αντίστοιχες πιστωτικές μονάδες/Ε0Τ5 ορίζονται ως εξής: 


Κωδικός 

μαθήματος 

ΜΑΘΗΜΑΤΑ 

ΠΙΣΤΩΤΙΚΕΣ ΜΟΝΑΔΕΣ 


Α' Εξάμηνο 


ΠΥΒ-101 

Εμβάθυνση σεΤεχνικές Βιοχημικής ανάλυσης 

10 

ΠΥΒ-102 

Εμβάθυνση σεΤεχνικές Μοριακής Βιολογίας και 

Γονιδιωματικής 

10 

ΠΥΒ-103 

Παρουσιάσεις πρωτότυπων εργασιών-1 

10 


ΒΈξάμηνο 


ΠΥΒ-201 

Προχωρημένες Εργαστηριακές Ασκήσεις 

20 

ΠΥΒ-202 

Παρουσιάσεις πρωτότυπων εργασιών-2 

10 


Γ' Εξάμηνο 


ΠΥΒ-301 

Εκπόνηση πρωτότυπης έρευνας - Διατριβή 

30 


Δ' Εξάμηνο 


ΠΥΒ-401 

Εκπόνηση πρωτότυπης έρευνας - Διατριβή (συνέχεια) 

10 

ΠΥΒ-402 

Συγγραφή Ερευνητικής Πρότασης 

20 


Σύνολο πιστωτικών μονάδων (ΕΘΤ5) 

120 


Άρθρο 7 

Αριθμός εισακτέων 

0 αριθμός εισακτέων στο ΠΜΣ για την απόκτηση Μεταπτυχιακού Διπλώματος Ειδίκευσης ορίζεται κατ’ ανώτατο 
όριο σε 10 ανά έτος. 

Άρθρο 8 

Προσωπικό 

Στο ΠΜΣ θα απασχοληθούν μέλη ΔΕΠ του τμήματος Βιοχημείας και Βιοτεχνολογίας και άλλων Τμημάτων του 
Πανεπιστημίου Θεσσαλίας καθώς και άλλων Τμημάτων Πανεπιστημίων της ημεδαπής και της αλλοδαπής, καθώς 
και άλλες κατηγορίες διδασκόντων, σύμφωνα με τις διατάξεις του άρθρου 5 του ν. 3685/2008 (ΦΕΚ 148 τ.Α'). 

Άρθρο 9 

Υλικοτεχνική Υποδομή 

Για την λειτουργία του ΠΜΣ θα χρησιμοποιηθούν οι χώροι διδασκαλίας και έρευνας, τα εργαστήρια, ο εξοπλισμός 
και η διοικητική δομή του Τμήματος Βιοχημείας και Βιοτεχνολογίας, το οποίο στεγάζεται σε νέες εγκαταστάσεις του 
Πανεπιστημίου Θεσσαλίας στη Βιόπολη τηςΆάρισας.Το παράρτημα της Κεντρικής Βιβλιοθήκηςτου Πανεπιστημίου 
Θεσσαλίας που λειτουργεί στη Βιόπολη καθώς και το Κέντρο Δικτύων του Πανεπιστημίου θα προσφέρει στους 
φοιτητές πρόσβαση στην απαραίτητη βιβλιογραφία. 

Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι και το ακαδημαϊκό έτος 2024-2025, με την επιφύλαξη των διατάξεων τηςπαρ. 11α 
του άρθρου 80 του ν. 4009/2011 (ΦΕΚ 195 τ.Α') όπως τροποποιήθηκε και ισχύει. 

Άρθρο 11 

Κόστος λειτουργίας 


Το ετήσιο κόστος λειτουργίας, που αφορά σε λειτουργικές δαπάνες του ΠΜΣ, ανέρχεται στο ποσό των 30.000 
ευρώ και αναλύεται σε κατηγορίες δαπανών ως εξής: 


ΕΙΔΟΣ ΔΑΠΑΝΗΣ 

ΠΟΣΟ ευρώ 

Αμοιβές αποζημιώσεις διδακτικού, τεχνικού και διοικητικού προσωπικού 

0 

Αναλώσιμα, εκπαιδευτικό υλικό, πρόσθετος εξοπλισμός (προμήθεια - ανανέωση - συντήρηση 

28.800 

Μετακινήσεις 

0 

Γενικά έξοδα 

1.200 

ΣΥΝΟΛΟ 

30.000 

Το ανωτέρω κόστος θα καλύπτεται κατά κύριο λόγο από Ερευνητικά προγράμματα των μελών ΔΕΠ του Τμήματος 
Βιοχημείας και Βιοτεχνολογίας, καθώς επίσης και από επιχορηγήσεις, δωρεές και τον προϋπολογισμό του Τμήματος. 

Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών Σπου¬ 
δών και τα αρμόδια όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 31 Μάίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθ. ΔΠ0/ΠΡ/44754/ 2734 (5) 

Απονομή του τίτλου του Επίτιμου Καθηγητή στον Ομότιμο Καθηγητή του Αριστοτελείου Πανεπιστημίου 

Θεσσαλονίκης Ιωάννη Χασιώτη. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. τις διατάξεις του άρθρου 9 παρ. 9 εδάφ. ια του ν. 4009/2011, όπως τροποποιήθηκε και ισχύει, 

2. τις διατάξεις του άρθρου 41 παρ. 1 του π.δ. 160/2008, 

3. την ομόφωνη απόφαση που έλαβε η Κοσμητεία της Σχολής Κλασικών και Ανθρωπιστικών Σπουδών στην έκτη 
συνεδρίασή της που έγινε στις 24 Φεβρουάριου 2016, 

4. την ομόφωνη απόφαση που έλαβε η Γενική Συνέλευση του Τμήματος Ιστορίας και Εθνολογίας στην έβδομη 
συνεδρίαση της που έγινε στις 17 Φεβρουάριου 2016 και 

5. το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, 

απονέμω τον τίτλο του Επίτιμου Καθηγητή του Τμήματος Ιστορίας και Εθνολογίας της Σχολής Κλασικών και Αν¬ 
θρωπιστικών Σπουδών του Δημοκρίτειου Πανεπιστημίου Θράκης στον Ιωάννη Χασιώτη, Ομότιμο Καθηγητή του 
Αριστοτέλειου Πανεπιστημίου Θεσσαλονίκης. 

Κομοτηνή, 24 Μάίου 2017 

Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2087/19.06.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























